આ ઉપરાંત ચા ની હોટલો, શાકભાજી તેમજ ફ્રુટની લારીઓ વાળા જાહેરમાં કચરો ફેંકી દેતા હોય છે. આ કચરો ફેંકવાનાં કારણે રસ્તા પર ગંદકી થતી હોય છે.આ ગંદકીનાં કારણે ચોમાસાની સીઝનમાં રોગચાળો પણ ફાટી નીકળે છે.તેથી રોગચાળો ફેલાય નહી તે માટે આગોતરૂ આયોજનનાં ભાગરૂપે પાલીકા દ્વારા દરેક વેપારી સાથે બેઠક કરીને ગંદકી થાય નહી તે માટેની સમજણ આપવામાં આવનાર છે.દરેક વેપારીને સ્વચ્છતા અંગે સમજણ મળે તે માટે નગરપાલીકા તંત્ર દ્વારા ૧૦ જુલાઈનાં રોજ હોટલ માલિકો, ૧૧ જુલાઈનાં રોજ કેબીનધારકો અને ૧૨ જુલાઈનાં રોજ ફેરીયાઓ સાથે બેઠક રાખવામાં આવી છે.આ બેઠકમાં દરેક વેપારીને કચરો જાહેરમાં નહી ફેંકવાની સમજણ આપીને જાહેરમાં કચરો ફેંકનાર વેપારી તેમજ લારી-ગલ્લા ધારકો માટે દંડની માહીતી આપવામાં આવશે.